b'\n_START_ARTICLE_\nHenry Kissinger\n_START_SECTION_\n\xc5\xbdivotopis\n_START_PARAGRAPH_\nRodio se kao Heinz Alfred Kissinger u Bavarskoj. Otac mu je bio u\xc4\x8ditelj, a majka potje\xc4\x8de iz bogate \xc5\xbeidovske obitelji. Pred nacisti\xc4\x8dkim progonom pobjegao je u SAD 1938. godine._NEWLINE_Bio je vrlo utjecajan politi\xc4\x8dar od 1969. do 1977. godine. Obna\xc5\xa1ao je funkcije savjetnika predsjednika za nacionalnu sigurnost te dr\xc5\xbeavnog tajnika za vrijeme Nixonove i Fordove administracije. Tijekom Hladnog rata, kao vje\xc5\xa1ti diplomat, smirio je napete odnose SAD-a i Sovjetskog Saveza. Pomagao je politiku otvaranja Kine. 1987. je dobio i presti\xc5\xbenu "Karlovu nagradu" grada Aachena. Od 1996 postaje \xc4\x8dlanom znanstvenog vije\xc4\x87a zaklade "Otto von Bismarck".\n_START_SECTION_\nKontroverze\n_START_PARAGRAPH_\nPoznati ameri\xc4\x8dki novinar i ekonomski teoreti\xc4\x8dar Frederick William Engdahl u svojim knjigama o ameri\xc4\x8dkoj naftnoj i prehrambenoj geopolitici "Stolje\xc4\x87e rata" i "Sjeme uni\xc5\xa1tenja" izravno optu\xc5\xbeuje Kissingera za odgovornost za sudjelovanje u ameri\xc4\x8dkoj politici sedamdesetih godina 20. stolje\xc4\x87a koja je bila usmjerena na agresivno \xc5\xa1irenje agrobiznisa u zemlje u razvoju, s ciljem uni\xc5\xa1tenja poljoprivredne proizvodnje u tim zemljama. Ta se politika nastavila u okviru omogu\xc4\x87avanja ameri\xc4\x8dkim proizvo\xc4\x91a\xc4\x8dima genetski modificiranih \xc5\xbeitarica tijekom 90-ih da agresivno nametnu svoje proizvode siroma\xc5\xa1nijim zemljama, a krajnji cilj takve politike bilo bi smanjenje broja stanovnika na Zemlji. Engdahl isti\xc4\x8de kako je Kissinger bio vrlo blizak Georgeu W. Bushu i podr\xc5\xbeavao njegovu politiku prema Iraku i Afganistanu, koja je usmjerena na daljnje u\xc4\x8dvr\xc5\xa1\xc4\x87ivanje ameri\xc4\x8dke mo\xc4\x87i. Henry Kissinger \xc5\xa1ti\xc4\x87enik je interesnog kruga obitelji Rockefeller \xc4\x8diji utjecaj na ameri\xc4\x8dku politiku i svjetsku ekonomiju poprima nezamislive razmjere.'